Blaze7451/Wiki-th-20250601 huggingface dataset:
สุนทรวัน

สุนทรวัน (সুন্দরবন; "ป่างาม") เป็นพื้นที่ป่าชายเลนในดินดอนสามเหลี่ยมปากแม่น้ำที่เกิดจากการบรรจบกันระหว่างแม่น้ำคงคา แม่น้ำพรหมบุตร และแม่น้ำเมฆนาในอ่าวเบงกอล มีอาณาเขตเริ่มตั้งแต่แม่น้ำหุคลีในรัฐเบงกอลตะวันตกของอินเดีย ไปจนจรดแม่น้ำพเลศวรในภาคขุลนาของบังกลาเทศ ประกอบด้วยป่าชายเลนทึบ ป่าชายเลนโปร่ง ที่ดินที่ใช้ในการเกษตร ที่ลุ่มราบน้ำขึ้นถึง และที่ว่างเปล่าทุรกันดาร และมีธารน้ำและร่องน้ำขึ้นลงตัดผ่านหลายสาย พื้นที่คุ้มครองสี่แห่งในสุนทรวันได้รับการขึ้นทะเบียนเป็นแหล่งมรดกโลกของยูเนสโก ได้แก่ อุทยานแห่งชาติสุนทรวัน, เขตรักษาพันธุ์สัตว์ป่าสุนทรวันตะวันตก, เขตรักษาพันธุ์สัตว์ป่าสุนทรวันใต้ และเขตรักษาพันธุ์สัตว์ป่าสุนทรวันตะวันออก
สุนทรวันครอบคลุมพื้นที่ประมาณ 10,000 ตารางกิโลเมตร (3,900 ตารางไมล์) โดยผืนป่าในภาคขุลนาครอบคลุมพื้นที่ 6,017 ตารางกิโลเมตร (2,323 ตารางไมล์) และในรัฐเบงกอลตะวันตกครอบคลุมพื้นที่ 4,260 ตารางกิโลเมตร (1,640 ตารางไมล์) ในเขต 24 ปรคณาใต้และเขต 24 ปรคณาเหนือ ชนิดพรรณไม้ที่พบมากคือ หงอนไก่ใบเล็ก (Heritiera fomes) และตาตุ่มทะเล (Excoecaria agallocha) ป่าชายเลนแห่งนี้เป็นที่อยู่อาศัยของพรรณสัตว์ป่า 453 ชนิด ซึ่งรวมถึงนก 290 ชนิด ปลา 120 ชนิด สัตว์เลี้ยงลูกด้วยนม 42 ชนิด สัตว์เลื้อยคลาน 35 ชนิด และสัตว์สะเทินน้ำสะเทินบก 8 ชนิด
แม้จะมีคำสั่งห้ามฆ่าหรือจับสัตว์ป่าทั้งหมดนอกเหนือจากปลาและสัตว์ไม่มีกระดูกสันหลังบางชนิด แต่ปรากฏรูปแบบที่สม่ำเสมอของความหลากหลายทางชีวภาพที่ลดลงหรือการสูญเสียชนิดพันธุ์ในคริสต์ศตวรรษที่ 20 และปรากฏว่าคุณภาพของระบบนิเวศสุนทรวันกำลังเสื่อมโทรมลง กรมป่าไม้มีหน้าที่รับผิดชอบการบริหารและจัดการอุทยานแห่งชาติสุนทรวันในรัฐเบงกอลตะวันตก ส่วนในบังกลาเทศมีการจัดตั้งแขวงป่าไม้ขึ้นใหม่ใน พ.ศ. 2536 เพื่ออนุรักษ์ป่า โดยมีหัวหน้าอนุรักษ์ป่าไม้ประจำการที่นั่นนับแต่นั้น แม้รัฐบาลของสองประเทศจะมีความมุ่งมั่นในการสงวนรักษาป่า แต่สุนทรวันก็ยังตกอยู่ในภาวะถูกคุกคามด้วยสาเหตุทั้งจากธรรมชาติและจากมนุษย์ ใน พ.ศ. 2550 การขึ้นฝั่งของไซโคลนซิดร์ที่บังกลาเทศสร้างความเสียหายแก่พื้นที่ร้อยละ 40 ของสุนทรวัน ป่ายังประสบภาวะเค็มเพิ่มขึ้นเนื่องจากระดับน้ำทะเลที่สูงขึ้นและปริมาณน้ำจืดที่ลดลง ตามรายงานของยูเนสโกใน พ.ศ. 2559 คาดกันว่าโรงไฟฟ้าพลังถ่านหินรามปาลซึ่งมีการเสนอให้สร้างขึ้นในตำบลรามปาล อำเภอพาเครหาฏ ภาคขุลนา ห่างจากสุนทรวันไปทางทิศเหนือ 14 กิโลเมตร (8.7 ไมล์) จะสร้างความเสียหายเพิ่มเติมแก่ป่าชายเลนที่เป็นเอกลักษณ์ผืนนี้
แผนที่แสดงตำแหน่งที่ตั้งของสุนทรวัน

**อ้างอิง**

หมวดหมู่:แหล่งมรดกโลกในประเทศบังกลาเทศ 
หมวดหมู่:แหล่งมรดกโลกทางธรรมชาติ
หมวดหมู่:อ่าวเบงกอล
อุทยานแห่งชาติสุนทรวัน

อุทยานแห่งชาติสุนทรวัน เป็นอุทยานแห่งชาติ เขตรักษาพันธุ์เสือ และเขตสงวนชีวมณฑลในรัฐเบงกอลตะวันตก ประเทศอินเดีย โดยเป็นส่วนหนึ่งของสุนทรวันบนดินดอนสามเหลี่ยมปากแม่น้ำคงคาและติดกับป่าสงวนสุนทรวันในประเทศบังกลาเทศ ดินดอนสามเหลี่ยมแห่งนี้ถูกปกคลุมด้วยป่าชายเลนหนาแน่นและเป็นหนึ่งในเขตสงวนเสือโคร่งเบงกอลที่ใหญ่ที่สุด นอกจากนี้ยังเป็นที่อยู่อาศัยของนก สัตว์ไม่มีกระดูกสันหลัง และสัตว์เลื้อยคลานนานาชนิดซึ่งรวมถึงจระเข้น้ำเค็ม
พื้นที่ที่เป็นอุทยานแห่งชาติสุนทรวันในปัจจุบันได้รับการประกาศให้เป็นพื้นที่หลักของเขตรักษาพันธุ์เสือสุนทรวันใน พ.ศ. 2516 และของเขตรักษาพันธุ์สัตว์ป่าแห่งหนึ่งใน พ.ศ. 2520 ได้รับการประกาศให้เป็นอุทยานแห่งชาติในวันที่ 4 พฤษภาคม พ.ศ. 2527 ได้รับการขึ้นทะเบียนเป็นแหล่งมรดกโลกของยูเนสโกใน พ.ศ. 2530  และได้รับการกำหนดเป็นพื้นที่ชุ่มน้ำแรมซาร์ตั้งแต่ พ.ศ. 2562    

**อ้างอิง**
หมวดหมู่:สุนทรวัน
สุนทรวัน
หมวดหมู่:แหล่งมรดกโลกในประเทศอินเดีย 
หมวดหมู่:แหล่งมรดกโลกทางธรรมชาติ
หมวดหมู่:แหล่งมรดกโลกในประเทศบังกลาเทศ

บังกลาเทศ
หมวดหมู่:ประเทศบังกลาเทศ
บังกลาเทศ
หมวดหมู่:สถานที่ท่องเที่ยวในประเทศบังกลาเทศ
ชี-พย็อนจ็อน

ชี-พย็อนจ็อน หรือ หอประชุมของผู้ยิ่งใหญ่ (hanja=集賢殿, pron) เป็นสถาบันการวิจัยหลวงซึ่งพระเจ้าเซจงมหาราชแห่งราชวงศ์โชซ็อนของเกาหลีทรงก่อตั้งในเดือนมีนาคม ค.ศ. 1420 การก่อตั้งเกิดขึ้นในต้นรัชสมัยของพระเจ้าเซจง พระองค์ทรงบรรจุหอประชุมของผู้ยิ่งใหญ่ด้วยปราชญ์ที่มีความสามารถและมีรับสั่งให้พวกเขาดำเนินกิจกรรมการค้นคว้าต่าง ๆ เพื่อเสริมความมั่นคงในการปกครองและประเทศชาติของพระองค์ หอประชุมของผู้ยิ่งใหญ่เป็นที่รู้จักกันเป็นอย่างดีจากบทบาทในการรวบรวม ฮุนมินจ็องอึม ซึ่งเป็นศาสตรนิพนธ์ต้นแบบว่าด้วยอักษรฮันกึล

**อ้างอิง**
หมวดหมู่:ประเทศเกาหลี
จังหวัดอีลอม

จังหวัดอีลอม (استان ایلام) เป็นหนึ่งใน 31 จังหวัดของประเทศอิหร่าน ตั้งอยู่ทิศตะวันตกเฉียงใต้ของประเทศ มีอาณาเขตติดกับจังหวัดเคร์มอนชอฮ์ทางทิศเหนือ จังหวัดโลเรสถานทางทิศตะวันออก จังหวัดฆูเซสถานทางทิศใต้ และมีพรมแดนติดกับประเทศอิรักทางทิศตะวันตก โดยมีศูนย์กลางการปกครองคือกีลอน จากการสำรวจสำมะโนประชากรในปี ค.ศ. 2016 จังหวัดมีประชากร 580,158 คนและเป็นจังหวัดที่มีประชากรน้อยที่สุดในประเทศอิหร่าน ประชากรส่วนใหญ่ประมาณ 80% พูดภาษาถิ่นของภาษาเคิร์ด, พูดภาษาลูรี 10% และพูดภาษาลากี 6% 
ในอดีตจังหวัดอีลอมเป็นส่วนหนึ่งของเอลาม ต่อมาได้กลายเป็นส่วนหนึ่งของจักรวรรดิอะคีเมนิดและจักรวรรดิแซสซานิด ในปี ค.ศ. 1930 จังหวัดได้เป็นส่วนหนึ่งของจังหวัดเคร์มอนชอฮ์ จังหวัดโลเรสถาน และจังหวัดฆูเซสถาน ภายหลังได้ถูกแบ่งแยกออกเป็นจังหวัดอีลอมในปี ค.ศ. 1974

**อ้างอิง**

**แหล่งข้อมูลอื่น**
   Ilam Province Department of Education-   Ilam Picture Gallery- Hamid-Reza Hosseini, Shush at the foot of Louvre (Shush dar dāman-e Louvre), in Persian,  jadidonline.com, 10 March 2009. Audio slideshow (6 min 31 sec).- url-status=dead
อีลอม
อังกราดูเอรูวิชมู

อังกราดูเอรูวิชมู (Angra do Heroísmo) หรือเรียกสั้น ๆ ว่า อังกรา (Angra)1878 เป็นเมืองและเทศบาลแห่งหนึ่งบนเกาะตือร์ไซรา ประเทศโปรตุเกส และเป็นหนึ่งในเมืองหลักสามเมืองของอะโซร์ส อังกราก่อตั้งขึ้นเมื่อ ค.ศ. 1478 ในอดีตเป็นเมืองที่สำคัญที่สุดในอะโซร์สในฐานะที่พำนักของมุขนายกและที่ตั้งหน่วยงานราชการต่าง ๆ ของอะโซร์ส นอกจากนี้ยังเคยเป็นเมืองหลวงของโปรตุเกสระหว่างสงครามเสรีนิยม ใน ค.ศ. 2011 เมืองนี้ประชากร 35,402 คน ในพื้นที่ประมาณ 239 ตารางกิโลเมตร ย่านกลางเมืองอังกราได้รับการขึ้นทะเบียนเป็นแหล่งมรดกโลกโดยยูเนสโกใน ค.ศ. 1983

**อ้างอิง**
หมวดหมู่:เมืองในประเทศโปรตุเกส
หมวดหมู่:แหล่งมรดกโลกในประเทศโปรตุเกส
หมวดหมู่:แหล่งมรดกโลกทางวัฒนธรรม
การรุกฤดูหนาว ค.ศ. 1939–40

การรุกฤดูหนาว ค.ศ. 1939-40 เป็นหนึ่งในการรบที่สำคัญระหว่างกองทัพปฏิวัติแห่งชาติจีนและกองทัพจักรวรรดิญี่ปุ่นในช่วงสงครามจีน–ญี่ปุ่นครั้งที่สอง ซึ่งกองทัพจีนได้เปิดฉากการรุกตอนโต้กลับที่สำคัญบนหลายแนวรบเป็นครั้งแรกของพวกเขา แม้ว่าการโจมตีครั้งนี้จะล้มเหลวในการบรรลุวัตถุประสงค์แต่เดิม แต่บางครั้งการศึกษาได้แสดงให้เห็นว่ามันเป็นแรงผลักดันอย่างหนักต่อกองทัพญี่ปุ่น เช่นเดียวกับความตกใจอย่างมากต่อกองบัญชาการทหารสูงสุดของญี่ปุ่นซึ่งไม่คาดคิดว่ากองทัพจีนจะสามารถเปิดฉากปฏิบัติการการรุกขนาดใหญ่เช่นนี้ได้
ในเดือนเมษายน ค.ศ. 1940 กองทัพญี่ปุ่นได้ประสบความสำเร็จในการสู้รบจนปฏิบัติการต้องหยุดชะงัก อย่างไรก็ตาม, การรุกตอบโต้กลับของญี่ปุ่นในเขตสงครามทางภาคเหนือได้ล้มเหลวในการเข้ายึดหนิงเซี่ยและได้พ่ายแพ้ในซู่หยวนโดยกองกำลังมุสลิมจีน

**อ้างอิง**
หมวดหมู่:การรุก
หมวดหมู่:ยุทธการในสงครามจีน–ญี่ปุ่นครั้งที่สอง
ปราซาดูกูแมร์ซียู

ปราซาดูกูแมร์ซียู (Praça do Comércio; "จัตุรัสการค้า") ตั้งอยู่ริมแม่น้ำเทกัสในกรุงลิสบอน ประเทศโปรตุเกส จัตุรัสนี้ยังคงเป็นที่รู้จักกันทั่วไปในชื่อ ตึไรรูดูปาซู (Terreiro do Paço; "ลานพระราชวัง") เนื่องจากในอดีตเป็นที่ตั้งของพระราชวังรีไบรา (Paço da Ribeira) จนกระทั่งพระราชวังนี้ถูกทำลายโดยแผ่นดินไหวครั้งใหญ่ในลิสบอน ค.ศ. 1755 หลังเหตุแผ่นดินไหว จัตุรัสถูกปรับแบบใหม่โดยสมบูรณ์ในฐานะส่วนหนึ่งของการสร้างย่านกลางกรุงลิสบอนตอนล่างขึ้นใหม่ตามคำสั่งของซึบัชตีเยา ฌูแซ ดึ การ์วัลยู มาร์ควิสที่ 1 แห่งปงบัล ซึ่งดำรงตำแหน่งนายกรัฐมนตรีแห่งราชอาณาจักรโปรตุเกสระหว่าง ค.ศ. 1750–1777 ในรัชกาลพระเจ้าฌูแซที่ 1 พระมหากษัตริย์แห่งโปรตุเกส

**อ้างอิง**
หมวดหมู่:จัตุรัสในลิสบอน
หมวดหมู่:สถานที่ท่องเที่ยวในประเทศโปรตุเกส
หมวดหมู่:สถานที่ท่องเที่ยวในประเทศโปรตุเกส

โปรตุเกส
โปรตุเกส
หมวดหมู่:ประเทศโปรตุเกส
หมวดหมู่:การท่องเที่ยวในประเทศโปรตุเกส
การต่อต้านที่สะพานเนิ่นเจียง

การต่อต้านที่สะพานเนิ่นเจียง หรือ การต่อต้านที่สะพานแม่น้ำเนิ่น เป็นยุทธการขนาดเล็กระหว่างกองกำลังของกองทัพปฏิวัติแห่งชาติจีน กับกองทัพญี่ปุ่นและกองกำลังที่เข้าร่วม เกิดขึ้นหลังอุบัติการณ์มุกเดนในช่วงที่ญี่ปุ่นยึดครองแมนจูเรียเมื่อ ค.ศ. 1931 ก่อนที่สงครามจีน–ญี่ปุ่นครั้งที่สองจะเริ่มขึ้น เหตุการณ์นี้เป็นจุดเริ่มต้นของการทัพเจียงเฉียว
หมวดหมู่:ยุทธการในสงครามจีน–ญี่ปุ่นครั้งที่สอง
กฎของกริมม์

กฎของกริมม์ (Grimm's law), กฎของรัสก์ (Rask's rule) หรือ การเคลื่อนเสียงเจอร์แมนิกครั้งแรก (First Germanic Sound Shift) เป็นชุดของคำกล่าวซึ่งตั้งชื่อตามยาค็อพ กริมม์ และรัสมุส รัสก์ และอธิบายเสียงพยัญชนะกักในภาษาอินโด-ยูโรเปียนดั้งเดิมขณะมีวิวัฒนาการในภาษาเจอร์แมนิกดั้งเดิม (บรรพบุรุษร่วมกันของภาษากลุ่มเจอร์แมนิกของตระกูลอินโด-ยูโรเปียน) ในสหัสวรรษที่ 1 ก่อนคริสต์ศักราช กฎของกริมม์เป็นชุดของปฏิภาค (ลักษณะความสัมพันธ์ที่เทียบเท่ากัน) ระหว่างเสียงกักในภาษาเจอร์แมนิกเริ่มแรก เสียงเสียดแทรกในภาษาเจอร์แมนิกเริ่มแรก และเสียงกักในภาษาอินโด-ยูโรเปียนเคนตัมอื่น ๆ บางภาษา (กริมม์ใช้ภาษาละตินและกรีกในการยกตัวอย่างประกอบเป็นส่วนใหญ่)

**ภาพรวม**
กฎของกริมม์ประกอบด้วยสามส่วนซึ่งเป็นส่งผลต่อเนื่องกันเป็นลูกโซ่ ขั้นตอนมักจะมีโครงสร้างดังนี้
# เสียงกัก ไม่ก้อง ในภาษาอินโด-ยูโรเปียนดั้งเดิม กลายเป็นเสียงเสียดแทรก ไม่ก้อง
# เสียงกัก ก้อง ในภาษาอินโด-ยูโรเปียนดั้งเดิม กลายเป็นเสียงกัก ไม่ก้อง
# เสียงกัก ก้อง พ่นลม ในภาษาอินโด-ยูโรเปียนดั้งเดิม กลายเป็นเสียงกัก ก้อง หรือเสียงเสียดแทรก (ในฐานะหน่วยเสียงย่อย)
การเคลื่อนเสียงเป็นลูกโซ่เช่นนี้ (ตามลำดับ 3, 2, 1) สามารถแสดงโดยสังเขปได้ดังนี้- bʰ > b > p > ɸ- dʰ > d > t > θ- gʰ > g > k > x- gʷʰ > gʷ > kʷ > xʷ
เสียงแต่ละเสียงจะย้ายตำแหน่งไปทางขวาเพื่อรับค่าเสียงใหม่ ภายในภาษาเจอร์แมนิกดั้งเดิม เสียงที่แทนด้วยรูปเขียน ⟨b⟩, ⟨d⟩, ⟨g⟩ และ ⟨gw⟩ นั้นเป็นเสียงกักในสภาพแวดล้อมหนึ่ง และเป็นเสียงเสียดแทรกในสภาพแวดล้อมอื่น ดังนั้น  bʰ > b คือ bʰ > b/β และเสียงอื่น ๆ ก็เป็นไปในทำนองเดียวกัน ส่วนเสียงเสียดแทรก ไม่ก้อง ตามธรรมเนียมมักจะแทนด้วยรูปเขียน ⟨f⟩, ⟨þ⟩, ⟨h⟩ และ ⟨hw⟩ ในบริบทของภาษาเจอร์แมนิก

**ตัวอย่าง**

**อ้างอิง**
หมวดหมู่:กฎเสียง
หมวดหมู่:ภาษาดัตช์
หมวดหมู่:ภาษาเยอรมัน
เขตการค้าเสรีทวีปแอฟริกา

เขตการค้าเสรีทวีปแอฟริกา (African Continental Free Trade Agreement, ย่อ: AfCFTA) คือ ความตกลงการค้าซึ่งมีผลใช้บังคับระหว่างรัฐสมาชิกสหภาพแอฟริกา 27 ประเทศ ก่อตั้งโดย ความตกลงการค้าเสรีทวีปแอฟริกา ที่ลงนามในกรุงคิกาลี ประเทศรวันดา เมื่อวันที่ 21 มีนาคม 2561 จนถึงเดือนกรกฎาคม 2562 มีรัฐ 54 รัฐลงนามความตกลงฯ กำหนดให้ 22 ประเทศให้สัตยาบันก่อนความตกลงฯ มีผลใช้บังคับและเขตการค้าเสรีทวีปแอฟริกามีผล ความตกลงฯ ยังจะใช้เป็นองค์การรวมซึ่งจะมีการเพิ่มพิธีสารและภาคผนวก
การเจรจาดำเนินต่อในปี 2561 ด้วยระยะที่ 2 รวมทั้งนโยบายการแข่งขัน การลงทุนและสิทธิทรัพย์สินทางปัญญา จะมีการเสนอร่างต่อสมัชชาสหภาพแอฟริกาในเดือนมกราคม 2563 
ประเทศเคนยาและกานาเป็นประเทศแรก ๆ ที่เก็บเอกสารให้สัตยาบันในวันที่ 10 พฤษภาคม 2561 หลังให้สัตยาบันผ่านรัฐสภาของประเทศนั้น ๆ แล้ว ด้วยการให้สัตยาบันของเซียร์ราลีโอนและสาธารณรัฐซาราวีในวันที่ 29 เมษายน 2562 ก็ถึงขีดเริ่มแบ่งรัฐให้สัตยาบัน 22 รัฐสำหรับให้มีเขตการค้าเสรีอย่างเป็นทางการแล้ว ผลจึงทำให้ความตกลงฯ มีผลใช้บังคับในวันที่ 30 พฤษภาคม 2562 ปัญหาที่สำคัญอย่างความตกลงสัมปทานการค้าและกฎประเทศที่มายังอยู่ระหว่างการเจรจา วันที่ 7 กรกฎาคม 2562 ในการประชุมสูงสุดในประเทศไนเจอร์ ความตกลงฯ เข้าสู่ระยะปฏิบัติการ

**อ้างอิง**
หมวดหมู่:ความตกลงการค้าเสรี
หมวดหมู่:เศรษฐกิจแอฟริกา
หมวดหมู่:กลุ่มการค้า
หมวดหมู่:สหภาพแอฟริกา
หมวดหมู่:การเมืองแอฟริกา
การเดินทางสมบัติหมิง

การเดินทางสมบัติหมิง (Ming treasure voyages) เป็นคณะสำรวจทางทะเลเจ็ดครั้งโดยกองเรือสมบัติของราชวงศ์หมิงระหว่าง ค.ศ. 1405 ถึง 1433 จักรพรรดิหย่งเล่อทรงริเริ่มการก่อสร้างกองเรือสมบัติใน ค.ศ. 1403 โครงการใหญ่ดังกล่าวทำให้เกิดการเดินทางมหาสมุทรพิสัยไกลเจ็ดเที่ยวไปยังดินแดนชายฝั่งและเกาะต่าง ๆ ทั้งในและรอบทะเลจีนใต้ มหาสมุทรอินเดียและไกลกว่านั้น แม่ทัพเรือ เจิ้งเหอได้รับบัญชาให้สั่งการกองเรือสมบัติสำหรับคณะเดินทาง การเดินทางหกเที่ยวเกิดขึ้นในรัชกาลหย่งเล่อ (ค.ศ. 1402–24) และเที่ยวที่เจ็ดเกิดขึ้นในรัชกาลเซฺวียนเต๋อ (ค.ศ. 1425–1435) การเดินทางสามเที่ยวแรกไปถึงแคลิกัต (Calicut) บนชายฝั่งมะละบาร์ของอินเดีย ส่วนเที่ยวที่สี่ไปไกลถึงช่องแคบฮอร์มุซในอ่าวเปอร์เซีย หลังจากนั้น กองเรือเดินทางไปไกลถึงคาบสมุทรอาหรับและแอฟริกาตะวันออก
กองเรือสำรวจของจีนมีทหารหนาแน่นและขนสมบัติปริมาณมาก ซึ่งใช้เพื่อประกาศอำนาจและความมั่งคั่งของจีนแก่โลก กองเรือนำเอกอัครราชทูตต่างประเทศจำนวนมากซึ่งกษัตริย์และผู้ปกครองทั้งหลายประสงค์ประกาศตนเป็นประเทศราชของจีน ระหว่างการเดินทางนี้ กองเรือทำลายกองเรือโจรสลัดของเฉินจู่อี้ที่ปาลัมปัง ยึดราชอาณาจักรโกฏเฏของชาวสิงหล และพิชิตสิกันดร ผู้อ้างสิทธิ์ในราชบัลลังก์ซามูเดราในสุมาตราเหนือ การแสวงหาประโยชน์ของกองเรือจีนทำให้หลายประเทศเข้าสู่ระบบราชบรรณาการและเขตอิทธิพลของจีนผ่านทั้งความสูงสุดทางทหารและการเมือง จึงรวมรัฐต่าง ๆ เข้าสู่โลกจีนใหญ่ภายใต้การมีอำนาจเหนือประเทศอื่นของหมิง ยิ่งกว่านั้น จีนยังสร้างและก่อตั้งการควบคุมเหนือเครือข่ายการเดินเรือกว้างขวางซึ่งบริเวณดังกล่าวมีบูรณาการและประเทศต่าง ๆ เชื่อมโยงกันทั้งในระดับเศรษฐกิจและการเมือง
thumb
ขันทีเป็นผู้สั่งการและควบคุมดูแลการเดินทางสมบัติซึ่งอิทธิพลทางการเมืองของขันทีขึ้นอยู่กับความโปรดปรานของจักรพรรดิอย่างมาก ทว่า ในระบบรัฐจักรวรรดิของหมิง ข้าราชการเป็นศัตรูทางการเมืองหลักของขันทรและเป็นกลุ่มแยกต่อต้านคณะสำรวจดังกล่าว เมื่อสิ้นสุดการเดินทางสมุทร ข้าราชการกลับมามีอำนาจเหนือกว่าในระบบข้าราชการประจำของรัฐ ส่วนขันทีค่อย ๆ เสื่อมความโปรดปรานหลังจักรพรรดิหย่งเล่อเสด็จสวรรคต
ในห้วงการเดินทางสมุทรในต้นคริสต์ศตวรรษที่ 15 หมิงกลายเป็นอำนาจนาวีสำคัญโดยการฉายอำนาจทางทะเลไปไกลทางใต้และตะวันตก ยังมีข้อถกเถียงอยู่มากเกี่ยวกับวัตถุประสงค์แท้จริงของการเดินทาง ขนาดเรือ ขนาดกองเรือ เส้นทางที่ใช้ แผนผังสมุทรที่ใช้ ประเทศที่เยือน และสินค้าที่บรรทุกไปด้วย

**อ้างอิง**
หมวดหมู่:การเดินทางสมบัติ
ซอสออล็องแดซ

ซอสออล็องแดซ (sauce hollandaise) หรือเดิมเรียก ซอสดัตช์ (Dutch sauce)page=172 เป็นอิมัลชันของไข่แดง เนย น้ำมะนาว (บางครั้งใช้ไวน์ขาวหรือน้ำส้มสายชู) ปรุงรสด้วยเกลือ พริกไทยขาว และพริกชี้ฟ้า ซอสออล็องแดซเตรียมได้จากการผสมไข่แดงที่ตีแล้วกับเนย น้ำมะนาว เกลือ และน้ำเปล่า ก่อนจะให้ความร้อนพอเหมาะเพื่อไม่ให้ซอสข้นจนเกินไป
ถึงแม้ว่าชื่อออล็องแดซจะบ่งชี้ถึงประเทศเนเธอร์แลนด์ แต่ที่มาของซอสนี้ยังไม่เป็นที่แน่ชัด ชื่อ "Dutch sauce" ปรากฎครั้งแรกในบันทึกปี ค.ศ. 1573 แต่ไม่มีการอธิบายสูตรpage=172 ต่อมาในปี ค.ศ. 1651 มีบันทึกสูตร "หน่อไม้ฝรั่งกับซอสหอม" (asparagus with fragrant sauce) ในหนังสือทำอาหารของฟร็องซัว ปีแยร์ ลา วาแรน ระบุว่า "ซอสทำจากเนยสด น้ำส้มสายชูเล็กน้อย เกลือและจันทน์เทศ ผสมไข่แดงเพื่อให้หนืด แต่ระวังอย่าให้ข้นแข็ง" หลังจากนั้นไม่นานในปี ค.ศ. 1667 มีสูตรที่คล้ายกันของเนเธอร์แลนด์ได้รับการตีพิมพ์ จึงเชื่อว่า ซอสออล็องแดซมีที่มาจากชาวอูว์เกอโนฝรั่งเศสที่เคยลี้ภัยในเนเธอร์แลนด์
ซอสออล็องแดซเป็นหนึ่งในซอสแม่บททั้งห้าของอาหารฝรั่งเศส เป็นส่วนประกอบสำคัญในเมนูไข่เบเนดิกต์ และบางครั้งเสิร์ฟพร้อมอาหารทะเลหรือผักนึ่ง เช่น หน่อไม้ฝรั่ง ปวยเล้ง กะหล่ำดาว และบรอกโคลี

**อ้างอิง**

**แหล่งข้อมูล**
 Citation|last1= Alléno|first1= Yannick|last2= Brenot|first2= Vincent|year= 2014|title= Sauces reflexions of a chef |url= https://books.google.com/books?id=m5mhBAAAQBAJ&pg=PT12|publisher=Hachette Pratique|isbn= 9780231153454|oclc= 963884550- Citation|last= Ayto|first= John|year= 2012|title= The Diner's Dictionary: Word Origins of Food and Drink|url= https://books.google.com/books?id=NoicAQAAQBAJ&pg=PA172|publisher=Oxford University Press|isbn= 978-0199640249|oclc=838403798- Citation|last= Gilbar|first= Steven|year= 2008|title= Chicken A La King and the Buffalo Wing: Food Names and the People And Places That Inspired Them|url= https://books.google.com/books?id=3PEbXaQALeUC&q=Isigny+sauce+named+after+town&pg=PA47|publisher= Writer's Digest Books|isbn= 978-1582975252|oclc= 213466543- Citation|last=  Mendelson|first= Anne|year= 2013|title= Milk: The Surprising Story of Milk Through the Ages|url= https://books.google.com/books?id=Kh0OzIt-pZsC&pg=PA264|publisher=Knopf|isbn= 9781400044108|oclc= 212855063- Citation|last= Ruhlman|first= Michael|year= 2009|title= The Making of a Chef: Mastering Heat at the Culinary Institute of America|url= https://books.google.com/books?id=D8hvr_57Ig8C&pg=PA57|publisher=Holt Paperbacks|isbn= 9780805095746|oclc= 37331691- Citation|last= Snodgrass|first= Mary Ellen|year= 2004|title= Encyclopedia of Kitchen History|url= https://books.google.com/books?id=SJGNAgAAQBAJ&pg=PA565|publisher=Fitzroy Dearborn|isbn= 9781579583804|oclc= 56104141- Citation|last= Tebben|first= Marryann|year= 2015|title= Sauces: A Global History |url= https://books.google.com/books?id=Cz0pCgAAQBAJ&pg=PT48|publisher=Reaktion Books9780805061734|isbn= 978-1780233512|oclc=870663896
ออล็องแดซ
ออล็องแดซ
บั๊กซาง

บั๊กซาง (Bắc Giang) เป็นเมืองในประเทศเวียดนามและเป็นเมืองหลักของจังหวัดบั๊กซาง ชื่อของเมืองมาจากชื่อของจังหวัดในภาษาจีน-เวียดนาม มีความหมายว่า "ทางเหนือของแม่น้ำ" ที่ตั้งของเมืองเอื้ออำนวยต่อการเดินทางและการขนส่งอย่างมาก เพราะห่างจากฮานอยไปทางเหนือ 50 กิโลเมตร และอยู่ใจกลางเส้นทางคมนาคมขนส่งสายสำคัญ (ถนนและทางรถไฟระหว่างประเทศ) ที่เชื่อมต่อกรุงฮานอยกับเมืองหลั่งเซินและด่านพรมแดนระหว่างประเทศด่งดัง (Đồng Đăng)
หมวดหมู่:นครในประเทศเวียดนาม
โรลันโด แบล็กเบิร์น

โรลันโด แบล็กเบิร์น (9 มกราคม ค.ศ. 1990 —) เป็นนักฟุตบอลชาวปานามา ปัจจุบันเล่นตำแหน่งกองหน้าให้แก่เตสตรอนเก็สต์ในโบลิเวีย เคยเล่นให้แก่การท่าเรือเป็นช่วงเวลาสั้น ๆ ในปี 2019

**สโมสรอาชีพ**
โรลันโด แบล็กเบิร์น เกิดที่ ซันโฮอากีน ในประเทศปานามา เขาเริ่มต้นอาชีพกับสโมสรตาอูโร และต่อมาก็ได้ไปเล่นให้กับยูเวนตุดเรตัลเตซา สโมสรในกัวเตมาลา และสุดท้ายก็ได้ย้ายไปเล่นให้กับคอริลโล หลังจากที่ยูเวนตุดเกิดปัญหาทางด้านการเงิน
ในเดือนมกราคม ค.ศ. 2012 คอริลโลได้ปล่อยยืมตัวแบล็กเบิร์นให้กับเซนิกา สโมสรในสโลวาเกีย เขาลงเล่นนัดแรกให้กับสโมสรในนัดที่เอาชนะสโลวันบราติสลาวา 2–0 ในสโลวักคัพรอบก่อนรองชนะเลิศ เมื่อวันที่ 7 มีนาคม ค.ศ. 2012 สัญญายืมตัวของเขาสิ้นสุดหลังจากที่ได้เล่นในยุโรปประมาณหนึ่งปีครึ่ง
ใน ค.ศ. 2014 แบล็กเบิร์นได้ย้ายไปกอมูนิกาซิองเนส สโมสรใหญ่ในกัวเตมาลา โดยเขาทำ 10 ประตูให้กับสโมสรในฤดูกาลแรก

**ทีมชาติปานามา**
แบล็กเบิร์นลงเล่นให้กับปานามาครั้งแรกในเดือนธันวาคม ค.ศ. 2010 ในนัดกระชับมิตรที่พบกับฮอนดูรัส โดยข้อมูลเมื่อวันที่ 1 พฤษภาคม ค.ศ. 2015 เขาลงเล่นทีมชาติ 17 นัด และทำ 3 ประตู เขาเป็นตัวแทนประเทศในการแข่งขันโคปาเซนโตรอเมริกานา 2013 และคอนคาแคฟโกลด์คัพ 2013
ในเดือนพฤษภาคม ค.ศ. 2018 เขามีชื่อติดทีมชาติเบื้องต้น 35 คนในการแข่งขันฟุตบอลโลก 2018 ที่ประเทศรัสเซีย ก่อนที่จะถูกคัดออก

**การทำประตูในนามทีมชาติ**
รายการประตูในนามทีมชาติของโรลันโด แบล็กเบิร์น

**เกียรติประวัติ**
การท่าเรือ- ไทยเอฟเอคัพ: 2562

**อ้างอิง**

**แหล่งข้อมูลอื่น**
 pid=31569-  Profile at theplayersagent- rolando-manrique-blackburn-ortega/116041
หมวดหมู่:กองหน้าฟุตบอล
หมวดหมู่:นักฟุตบอลชาวปานามา
หมวดหมู่:นักฟุตบอลทีมชาติปานามา
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นในคอนคาแคฟโกลด์คัพ 2021
มิตซูบิชิ สเปซเจ็ต

มิตซูบิชิ สเปซเจ็ต (Mitsubishi SpaceJet) หรือชื่อเดิม มิตซูบิชิ รีเจนัล เจ็ต (Mitsubishi Regional Jet) เป็นรุ่นของอากาศยานไอพ่นระดับภูมิภาคขนาดสองเครื่องยนต์ของบรรษัทอากาศยานมิตซูบิชิ ซึ่งเป็นบรรษัทร่วมทุนระหว่างมิตซูบิชิเฮฟวีอินดัสทรีส์กับโตโยต้ามอเตอร์คอร์ปอเรชัน และได้บริษัทซูบารุเป็นที่ปรึกษาออกแบบ อากาศยานแบบนี้สามารถผู้โดยสารได้ 70–90 ที่นั่ง ซึ่งจะกลายเป็นอากาศยานพาณิชย์แบบแรกที่ผลิตโดยญี่ปุ่นถัดจากรุ่นNAMC YS-11 ในทศวรรษที่ 1960
สเปซเจ็ตขึ้นบินครั้งแรกเมื่อพฤศจิกายน ค.ศ. 2015 แต่ด้วยความล่าช้าหลายอย่าง ทำให้การส่งมอบจะเริ่มได้ในกลางปี 2020

**ประวัติ**
ในปีค.ศ. 2003 รัฐบาลญี่ปุ่นได้ประกาศแผนวิจัยห้าปีมูลค่า 5 หมื่นล้านเยนเพื่อพัฒนาอากาศยานในทวีปที่มีความจุผู้โดยสาร 30-90 คน นำโดยบริษัทมิตซูบิชิเฮฟวีอินดัสทรีส์ (MHI) ต่อมาในปี 2004 มิตซูบิชิแถลงว่าพวกเขาจะมุ่งเน้นสร้างเครื่องบินที่มีลำตัวกว้าง 2.8 เมตรและสูง 2 เมตร แถวที่นั่งแบบ 2-2 จุผู้โดยสารได้ 30-50 คน โดยคาดหวังว่าเครื่องบินตัวต้นแบบจะขึ้นบินทดสอบได้ภายในปีค.ศ. 2007 และสามารถส่งมอบเครื่องบินลำแรกได้ในปีค.ศ. 2010 ต่อมาในปีค.ศ. 2005 มิตซูบิชิได้เปลี่ยนแผนไปสร้างเครื่องบินที่ใหญ่ขึ้นจุผู้โดยสารได้ 70-90 คนแทน
มิถุนายน ค.ศ. 2007 มิตซูบิชิเปิดภาพคอนเซปต์ในงานปารีสแอร์โชว์ครั้งที่ 47 และยังเริ่มการเสนอขายเครื่องบินรุ่นนี้แก่สายการบินต่างๆในเดือนตุลาคมปีเดียวกัน ซึ่งจะถือเป็นอากาศยานพาณิชย์ลำแรกของญี่ปุ่นหลังสายการผลิตเครื่องบินNAMC YS-11 ยุติไปตั้งแต่ปีค.ศ. 1974 มิตซูบิชิเปิดเผยว่าเครื่องบินรุ่นนี้จะมีอยู่สองรุ่นย่อยด้วยกัน คือแบบ MRJ70 ขนาด 70-80 ที่นั่ง และแบบ MRJ90 ขนาด 86-96 ที่นั่ง
มิตซูบิชิเปิดตัวเครื่องรีเจนัลเจ็ตในวันที่ 28 มีนาคม ค.ศ. 2008 พร้อมกับคำเสนอซื้อจำนวน 25 ลำโดยออลนิปปอนแอร์เวย์ (ยืนยันซื้อ 15 ลำ, โอกาสจัดหา 10 ลำ) มิตซูบิชิหวังว่าเครื่องบินรุ่นนี้จะสามารถครองส่วนแบ่ง 20% ของตลาดเครื่องบินขนาดนี้เป็นเวลามากกว่า 20 ปี อย่างไรก็ตาม เที่ยวบินทดสอบล่าช้าออกไปเป็นปลายปีค.ศ. 2011 และมีการคาดการณ์ว่ามิตซูบิชิจะต้องขายเครื่องบินรุ่นนี้ให้ได้ 300-400 ลำจึงจะคุ้มทุน

**คำสั่งซื้อและการส่งมอบ**
ออลนิปปอนแอร์เวย์เป็นลูกค้ารายแรกของเครื่องบินรุ่นนี้ โดยมีการสั่งซื้อขนาด 90 ที่นั่งจำนวน 15 ลำ และเป็นโอกาสจัดหาเพิ่มเติมอีก 10 ลำ

**ข้อมูลจำเพาะ**
เบื้องหน้า
เครื่องยนต์เจ็ต Pratt & Whitney PW1000G เทอร์โบแฟน- อักษรจำแนกชั้น: J คือชั้นธุรกิจ, W คือชั้นประหยัดพรีเมี่ยม และ Y คือชั้นประหยัด

**อ้างอิง**
หมวดหมู่:เครื่องบินมิตซูบิชิเฮฟวีอินดัสทรีส์
หมวดหมู่:โตโยต้า
หมวดหมู่:อากาศยานเชิงพาณิชย์
หมวดหมู่:อากาศยานที่บินครั้งแรกในปี พ.ศ. 2558
คัด (หมวก)

คัด (갓) คือหมวกแบบโบราณประเภทหนึ่งของเกาหลีซึ่งได้อิทธิพลมาจากจีน สวมโดยผู้ชายพร้อมกับชุดฮันบก (เครื่องแต่งกายสมัยโบราณของเกาหลี) ในสมัยโชซ็อน คัดทำจากขนหางม้าพร้อมด้วยโครงไม้ไผ่และบางส่วนมีสีดำแต่โปร่งแสง
คัดส่วนมากจะเป็นทรงกระบอก มีปีกกว้างทำจากโครงไม้ไผ่ มีเพียงชายชั้นสูงในช่วงปลายคริสต์ศตวรรษที่ 19 เท่านั้นที่สามารถสวมคัดซึ่งแสดงสถานะทางสังคมและป้องกันผมมัดจุกแบบ ซังทู (상투) ของพวกเขา
ในสมัยโชซ็อน คัดสีดำหรือ ฮึงนิบ (흑립) ถูกสงวนสิทธิ์ที่จะสวมใส่ให้แก่ชายที่ผ่านการสอบคัดเลือกขุนนางหรือควากอ สามัญชนนิยมสวมหมวกแบบที่เรียกว่า แพแร็งอี (패랭이) ซึ่งสานขึ้นจากไม้ไผ่ 
ช่างฝีมือที่ทำหมวกคัดเรียกว่า คัดอิลจัง (갓일장) ในภาษาเกาหลี มาจากคำ คัดอิล (갓일; "การทำหมวก") ประสมกับคำ ชัง (장; "ช่าง, ช่างฝีมือ, อาจารย์แห่งการช่าง")

**การอ้างอิง**
หมวดหมู่:หมวก
หมวดหมู่:วัฒนธรรมเกาหลี
มณีนาคา

มณีนาคา เป็นละครโทรทัศน์ไทย แนว โรแมนติก-ดราม่า-แฟนตาซี สร้างจากบทประพันธ์ของ มัลลิกา นำมาสร้างเป็นละครโทรทัศน์ทางช่อง 8 ในปี 2562 ผลิตละครโดย บริษัท เอ พลัส โปรดักชั่น จำกัด โดยผู้จัด บุณฑณิก บูลย์สิน กำกับการแสดงโดย มารยาท ไทยนิวัฒน์วิไล นำแสดงโดย ยุทธนา เปื้องกลาง , เกวลิน ศรีวรรณา , จิระ ด่านบวรเกียรติ , อริสรา ทองบริสุทธิ์ , ปภาวิน หงษ์ขจร ออกอากาศทุกวันจันทร์ถึงวันพฤหัสบดี เวลา 18.45 - 19.45 น. และวันศุกร์ เวลา 18.25 - 19.25 น. เริ่มออกอากาศตอนแรกวันจันทร์ที่ 6 พฤษภาคม - 1 กรกฎาคม พ.ศ. 2562 และเปลี่ยนเวลาการออกอากาศเป็นเวลาเป็น วันจันทร์ถึงวันพฤหัสบดี เวลา 19.00 - 20.00  น. ตั้งแต่วันจันทรืที่ 8 กรกฎาคมเป็นต้นไป วันอังคารที่ 2 กรกฎาคม - 17 กันยายน พ.ศ. 2562 ต่อจากละคร เพรงลับแล

**นักแสดง**

**อ้างอิง == -  #ละครมณีนาคา : yooying -  "ช่อง 8" บวงสรวง"มณีนาคา"สุดปัง : komchadluek-  ช่อง 8 ฤกษ์งามยามดีจัด บวงสรวงละครเรื่องใหม่ "มณีนาคา" : thaich8-  บวงสรวง มณีนาคา สุดปัง ดึง ตูมตาม-ยีน-ฟลุค ประชันเข้มข้น : gossipstar.mthaifix-attempted=yes  -  “ช่อง 8” บวงสรวง “มณีนาคา” สุดปัง
ดึง “ตูมตาม-ยีน-ฟลุค” ประชันเข้มข้น : newsplus -  นักแสดงละคร "มณีนาคา" ร่วมบวงสรวงบายศรีพญานาค : thaich8

**แหล่งข้อมูลอื่น**
มณีนาคา-  เรื่องย่อละคร : Sanook-  เรื่องย่อละคร มณีนาคา : MGR Online-  เรื่องย่อละคร : gossipstar.mthaifix-attempted=yes  -  เรื่องย่อ : online-idolfix-attempted=yes  -  เรื่องย่อละคร มณีนาคา : drama.nangdee -  ละครใหม่ ช่อง8 "มณีนาคา" : pantip-  ช่อง8นำทีมนักแสดงบวงสรวง‘มณีนาคา’ ‘ตูมตาม-ยีน-ฟลุค’ประชัน-จัดเต็มชุดปัง! : สดบันเทิง : khaosod -  ช่อง8 - ภาพบรรยากาศงานบวงสรวงละคร #มณีนาคา : facebook-  #มณีนาคา : twitter 
หมวดหมู่:ละครโทรทัศน์ช่อง 8
หมวดหมู่:ละครโทรทัศน์ไทยในปี พ.ศ. 2562
มะกเว

มะกเว (မကွေး) เป็นเมืองหลักของภาคมะกเว ประเทศพม่า และตั้งอยู่ริมแม่น้ำอิรวดี มีเจดีย์เมียตะลูนซึ่งตั้งอยู่ทางเหนือของเมืองเป็นที่หมายเด่นสำคัญ ภาคมะกเวมีชื่อเสียงจากการเพาะปลูกงาและถั่วมากมายหลายชนิด นอกจากนี้ยังเป็นเมืองใหญ่ที่สุดอันดับ 2 ของภาคมะกเว และมีท่าอากาศยานมะกเวรองรับ

**สภาพอากาศ**

**อ้างอิง**
หมวดหมู่:เมืองในภาคมะกเว
เจดีย์เมียตะลูน

เจดีย์เมียตะลูน (မြသလွန်ဘုရား) เป็นสถานที่ท่องเที่ยวในเมืองมะกเว ตั้งอยู่ริมฝั่งแม่น้ำอิรวดี

**ประวัติ**
ตามตำนาน ในครั้งแรกเจดีย์สร้างขึ้นโดยเศรษฐีนาม อูบอจอ (U Baw Gyaw) และภรรยาของเขา ต่อมาได้ต่อเติมองค์พระเจดีย์ให้สูงขึ้นจากเดิม 55.5 ฟุต (16.9 เมตร) สูงขึ้นเป็น 87 ฟุต (26.5 เมตร) โดยพระเจ้าซอลู (ค.ศ. 1620–1627) แห่งอาณาจักรพุกาม พระเจดีย์เกิดความเสียหายจากแผ่นดินไหวครั้งใหญ่ใน ค.ศ. 1847 และสร้างขึ้นใหม่โดยนายกเทศมนตรีเมืองมะกเว จนมีความสูง 104 ฟุต (31.7 เมตร) ดังในปัจจุบัน

**อ้างอิง**
เมียตะลูน
หมวดหมู่:สิ่งก่อสร้างในภาคมะกเว
จังหวัดมะกเว

มะกเว (မကွေး) เป็นจังหวัดหนึ่งของภาคมะกเว บริเวณตอนกลางของประเทศพม่า

**อำเภอ**
จังหวัดมะกเวประกอบด้วยอำเภอดังต่อไปนี้- อำเภอมะกเว- อำเภอเยนานช่อง- อำเภอเชาะ- อำเภอตอง-ดวี่นจี้- อำเภอมโหย่ติ- อำเภอนะเมาะ
มะกเว
ดองกิโฮเต้

ดองกิโฮเต้ (Don kihōte) เป็นร้านค้าขายของลดราคาจากประเทศญี่ปุ่น ก่อตั้งใน 5 กันยายน พ.ศ. 2523 (ค.ศ. 1980) มีสาขามากกว่า 160 แห่งทั่วประเทศญี่ปุ่นและต่างประเทศอีก 10 สาขา สิงคโปร์, ไทยและฮ่องกง ใช้ชื่อร้านว่า ดอง ดอง ดองกิ (Don Don Donki) ส่วน ฮาวาย ใช้ชื่อร้านเดิม

**ประวัติ**

**สาขาในประเทศญี่ปุ่น**
ปัจจุบัน (พ.ศ. 2566) ร้านดองกิโฮเต้ในประเทศญี่ปุ่นมีจำนวนสาขาทั้งสิ้น 615 สาขา โดยแบ่งสาขาชื่อร้านออกเป็นชื่อ ดองกิโฮเต้ 248 สาขา MEGA ดองกิโฮเต้ 140 สาขา และในชื่ออื่น ๆ อีก 227 สาขา

**ดองกิโฮเต้ในประเทศไทย== 
ดองกิในไทย เกิดการร่วมทุนเมื่อปี 2559 ระหว่าง บริษัท นิปปอน พาร์คกิ้ง ดีเวลลอปเมนท์ (ประเทศไทย) จำกัด ซึ่งเป็นผู้ให้บริการบริหารจัดการที่จอดรถจากประเทศญี่ปุ่น และ บริษัท ทีโอเอ เวนเจอร์ โฮลดิ้ง จำกัด ผู้ผลิตสีทาบ้าน TOA  จัดตั้ง บริษัท เจซีอี-ทีโอเอ จำกัด ขึ้นมาดูแลและบริหาร ศูนย์การค้าดองกิ มอลล์ ทองหล่อ ดองกิมีผู้ถือหุ้นคือ  บริษัท แพน แปซิฟิค อินเตอร์เนชันแนล โฮลดิ้งส์ จำกัด บริษัทในกลุ่มดองกิโฮเต้ ถือหุ้น 49% ร่วมทุนกับ บริษัท ทีโอเอ เวนเจอร์ โฮลดิ้ง จำกัด  ผู้ผลิตและจำหน่ายสี ถือหุ้น 40% และ บริษัท พี พี ไอ จำกัด ถือหุ้น 11%  ซึ่งเป็นกลุ่มบริษัท นิปปอน พาร์คกิ้ง ดีเวลลอปเมนท์ จำกัด ผู้เชี่ยวชาญในการพัฒนาพื้นที่จอดรถที่ญี่ปุ่น   สาขาแรกตั้งอยู่ในศูนย์การค้า ดองกิ มอลล์ ทองหล่อ  ถนนทองหล่อ เขตวัฒนา ที่ดิน 3 ไร่ เดิมเป็นที่ดินสำนักงาน TOAชื่อร้านว่า ดอง ดอง ดองกิ ชื่อเดียวกันจากประเทศสิงคโปร์ เป็นสาขาแรกในประเทศไทย และเป็นประเทศที่ 2 ในอาเซียนต่อจากประเทศสิงคโปร์ที่ได้เปิดสาขาแรกในปี พ.ศ. 2560
ปลายปี พ.ศ. 2562 บริษัท สหพัฒนาอินเตอร์โฮลดิ้ง จำกัด (มหาชน) เข้ามาร่วมถือหุ้น ทำให้สัดส่วนเปลี่ยนแปลงเป็น สหพัฒนาอินเตอร์โฮลดิ้ง ถือหุ้น 22%, บริษัท ทีโอเอ เวนเจอร์ โฮลดิ้ง จำกัด ถือหุ้นลงมาอยู่ที่ 18%, และ บริษัท พี พี ไอ จำกัด ที่เป็นบริษัทลูกของแพน แฟซิฟิคฯ ถือหุ้นในสัดส่วน 60% 

**สาขาในประเทศไทย**
ดอง ดอง ดองกิ สาขาทองหล่อ

**สาขาที่ปิดกิจการ**

**อ้างอิง**

**แหล่งข้อมูลอื่น**
หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2523
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:ห้างสรรพสินค้าในประเทศญี่ปุ่น
หมวดหมู่:ห้างสรรพสินค้าในประเทศไทย
หมวดหมู่:ห้างสรรพสินค้าในประเทศสิงคโปร์
หมวดหมู่:ห้างสรรพสินค้าในประเทศไต้หวัน
หมวดหมู่:ห้างสรรพสินค้าในประเทศมาเลเซีย
ปีแยร์ ปีโญ เดอ เบแอน

ปีแยร์ ปีโญ เดอ เบแอน (Pierre Pigneau de Béhaine; 2 พฤศจิกายน พ.ศ. 2284 – 9 ตุลาคม พ.ศ. 2342) เอกสารไทยเรียก พระสังฆราชอาดรัง หรือ อาดรัน เป็นบาทหลวงชาวฝรั่งเศส เป็นที่รู้จักมากที่สุดจากบทบาทในการช่วยเหลือเหงียน ฟุก อั๊ญ (ต่อมาคือจักรพรรดิซา ล็อง) สถาปนาราชวงศ์เหงียนใน พ.ศ. 2345 หลังจากเกิดเหตุการณ์กบฏเต็ยเซิน

**อ้างอิง**
หมวดหมู่:บาทหลวงชาวฝรั่งเศส
อเล็กซานเดอร์ แรมเซย์แห่งมาร์

อเล็กซานเดอร์ แรมเซย์แห่งมาร์ (Alexander Ramsay of Mar) เกิดเมื่อวันที่ 21 ธันวาคม ค.ศ. 1919 ณ ลอนดอน ประเทศอังกฤษ เป็นพระโอรสเพียงคนเดียวใน เจ้าหญิงแพทริเซียแห่งคอนน็อต และ เซอร์อเล็กซานเดอร์ แรมเซย์ เป็นพระนัดดาใน เจ้าชายอาร์เธอร์ ดยุกแห่งคอนน็อตและสแตรธเอิร์น พระราชปนัดดาใน สมเด็จพระราชินีนาถวิกตอเรีย โดยภายหลังการเสกสมรสของบิดาและพระมารดานั้น พระมารดาทรงเปลี่ยนพระนามและเป้นที่รู้จักคือ เลดีแพทริเซัย แรมเซย์ ทั้งนี้ อเล็กซานเดอร์ แรมเซย์แห่งมาร์ ยังมีศักดิ์เป็นพระญาติวงศ์ชั้นที่ 1 ใน อิงกริดแห่งสวีเดน เจ้าชายกุสตาฟ อดอล์ฟ ดยุกแห่งเวสเตร์บอตเติน และเป็นพระญาติชั้นที่ 2 ใน สมเด็จพระราชาธิบดีคาร์ลที่ 16 กุสตาฟแห่งสวีเดน และ สมเด็จพระราชินีนาถมาร์เกรเธอที่ 2 แห่งเดนมาร์ก 
อเล็กซานเดอร์ แรมเซย์แห่งมาร์ ถูกยกย่องให้เป็นสมาชิกพระราชวงศ์อังกฤษที่ได้มีโอกาสเข้าร่วมเหตุการณ์ต่างๆ อาทิ พระราชพิธีบรมราชาภิเษกของ สมเด็จพระเจ้าจอร์จที่ 6 แห่งสหราชอาณาจักร และ สมเด็จพระราชินีนาถเอลิซาเบธที่ 2 แห่งสหราชอาณาจักร

**สมรส**
อเล็กซานเดอร์ แรมเซย์แห่งมาร์ สมรสกับ ฟลอรา เฟรเซอร์ เลดีที่ 21 แห่งซัลทูน มีบุตรดังนี้
#แคธารีน เฟรเซอร์ มิสเตรสส์แห่งซอลเทิน
#อลิซ แรมเซย์
#เอลิซาเบธ แรมเซย์
แคธารีน เฟรเซอร์ มิสเตรสส์แห่งซอลเทิน ธิดาคนโตได้หันมาใช้นามสกุลของมารดา เนื่องจากเธอต้องสืบทอดตำแหน่งของมารดา แต่ธิดาอีก 2 คน ใช้นามสกุลของเขาตามปกติ อเล็กซานเดอร์ แรมเซย์แห่งมาร์ ถึงแก่กรรมลงเมื่อวันที่ 20 ธันวาคม ค.ศ. 2000 ก่อนวันเกิดปีที่ 81 เพียง 1 วัน

**อ้างอิง**
"Captain Alexander Ramsay of Mar – Telegraph". The Daily Telegraph. Retrieved 14 January 2015.
2000
หมวดหมู่:บุคคลจากลอนดอน
หมวดหมู่:ราชวงศ์อังกฤษ
หมวดหมู่:พระราชปนัดดาในพระราชินีวิกตอเรีย
งบประมาณ

งบประมาณ คือการวางแผนการเงินในช่วงเวลาที่กำหนดชัดเจน โดยมากแล้วคือหนึ่งปี งบประมาณอาจรวมถึง ปริมาณแผนการขาย และรายได้, ปริมาณทรัพย์สิน, ค่าใช้จ่าย, สินทรัพย์, หนี้สินและกระแสเงินสด โดยที่บริษัท รัฐบาล ครอบครัว และองค์กรต่าง ๆ จะใช้งบประมาณเพื่อแสดงแผนกลยุทธ์ของกิจกรรมหรือผลให้สามารถวัดได้

**อ้างอิง**
หมวดหมู่:การเงิน
น้ำสลัดเทาซันด์ไอแลนด์

น้ำสลัดเทาซันด์ไอแลนด์ (Thousand Island dressing) เป็นน้ำสลัดหรือเครื่องปรุงรสที่มีส่วนประกอบได้แก่ มายองเนส น้ำมันมะกอก น้ำมะนาว ปาปริกา ซอสวุร์สเตอร์เชอร์ มัสตาร์ด น้ำส้มสายชู ไข่ ครีม ซอสพริก และซอสมะเขือเทศ ผสมผักหรือถั่วอื่น ๆ เช่น แตงกวาดอง หอมใหญ่ พริกหยวก กระเทียม วอลนัต เกาลัด
ที่มาของน้ำสลัดเทาซันด์ไอแลนด์ยังไม่เป็นที่สรุป กล่าวกันโดยทั่วไปว่ามีที่มาจากผู้อาศัยอยู่แถบหมู่เกาะเทาซันด์ระหว่างสหรัฐกับแคนาดาช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 ก่อนจะได้รับความนิยมในวงกว้าง ด้านไมเคิล เบล นักสังคมวิทยา มหาวิทยาลัยวิสคอนซินทำการศึกษาจนพบว่าคำบอกเล่าเกี่ยวกับที่มาของน้ำสลัดนี้มีความแตกต่างในแต่ละพื้นที่ เบลยังพบว่าสูตรดั้งเดิมของน้ำสลัดเทาซันด์ไอแลนด์มาจากน้ำสลัดฝรั่งเศส ซึ่งปรากฏในหนังสือ The Fannie Farmer Cookbook ฉบับที่ 11 (ค.ศ. 1965)
น้ำสลัดเทาซันด์ไอแลนด์ใช้ทานกับสลัด นอกจากนี้ยังใช้ทานร่วมกับอาหารอื่น เช่น แซนด์วิช แฮมเบอร์เกอร์ พิซซา และกานาเป

**อ้างอิง**
หมวดหมู่:อาหารแคนาดา
หมวดหมู่:อาหารอเมริกัน
วิกิพีเดีย:เสนอบทความคัดสรร/เฮาส์ เอ็ม.ดี.

=== เฮาส์ เอ็ม.ดี.**
 เสนอชื่อโดย Wedjet (คุย)
สนับสนุน 
#  --Mr.CN (คุย) 10:58, 28 กรกฎาคม 2562 (ICT)
#* บัดนี้ (28 กรกฎาคม 2562) ได้เลยกำหนดเส้นตายรอบแรก (26 กรกฎาคม 2562) มาแล้ว และไม่มีผู้ใดคัดค้านหรือเสนอแนะการปรับปรุง น่าจะปรับให้เป็นบทความคัดสรรได้เลยนะครับ --Mr.CN (คุย) 11:00, 28 กรกฎาคม 2562 (ICT)
#  --Tvcccp  (cn:Yesona)  (Talk)  11:06, 28 กรกฎาคม 2562 (ICT)
#  --เอ็ดมัน ^_^ (ສົນທະນາ) 23:34, 28 กรกฎาคม 2562 (+07)
คัดค้าน
#
#
เสนอแนะการปรับปรุง
#หัวข้อ ตอน เป็นค.ศ. แต่หัวข้ออื่นๆ เป็นพ.ศ. น่าจะเลือกใช้อย่างใดอย่างหนึ่งนะครับ --เอ็ดมัน ^_^ (ສົນທະນາ) 15:58, 28 กรกฎาคม 2562 (+07)
#:  --Wedjet (คุย) 16:10, 28 กรกฎาคม 2562 (ICT)
แม่แบบ:เหตุการณ์ปัจจุบัน/2562 กรกฎาคม 17

*การระบาดทั่วของอีโบลาในกีวู พ.ศ. 2561–62
** องค์การอนามัยโลกประกาศว่าการระบาดของอีโบลารอบล่าสุดในสาธารณรัฐประชาธิปไตยคองโกเป็นภาวะฉุกเฉินด้านสาธารณสุขระหว่างประเทศ  (The Guardian)
}
ฟลอรา เฟรเซอร์ เลดีที่ 21 แห่งซอลเทิน

ฟลอรา เฟรเซอร์ เลดีที่ 21 แห่งซอลเทิน (The Right Honourable Flora Fraser, 21st Lady Saltoun) เกิดเมื่อวันที่ 18 ตุลาคม ค.ศ. 1930 ณ เอดินบะระ ประเทศสกอตแลนด์ เป็นบุตรีของอเล็กซานเดอร์ เฟรเซอร์ ลอร์ดที่ 20 แห่งซอลเทิน และโดโรธี แกรดีน เวลบี เธอมีพี่ชาย 1 คน ชื่อ อเล็กซานเดอร์ ไซมอน เฟรเซอร์ มาสเตอร์แห่งซอลเทิน แต่พี่ชายของเธอถูกฆ่าตายขณะรับราชการทหารในปี ค.ศ. 1944 ทำให้เธอกลายเป็นรัชทายาทในตำแหน่งนี้

**สมรส**
เธอสมรสกับอเล็กซานเดอร์ แรมเซย์แห่งมาร์ พระโอรสในเจ้าหญิงแพทริเซียแห่งคอนน็อต พระราชปนัดดาใน สมเด็จพระราชินีนาถวิกตอเรียแห่งสหราชอาณาจักร เมื่อวันที่ 6 ตุลาคม ค.ศ. 1956 มีบุตรดังนี้
#แคธารีน เฟรเซอร์ มิสเตรสส์แห่งซอลเทิน
#อลิซ แรมเซ์
#เอลิซาเบธ แรมเซย์
แคธารีน เฟรเซอร์ มิสเตรสส์แห่งซอลเทิน ธิดาคนโตได้หันมาใช้นามสกุลของเธอ เนื่องจากเธอต้องสืบทอดตำแหน่งของ แต่ธิดาอีก 2 คน ใช้นามสกุลของอเล็กซานเดอร์ แรมเซย์แห่งมาร์ตามเดิม โดยภายหลังที่สามีของเธอถึงแก่กรรมลง ฟลอรา เฟรเซอร์ เลดีที่ 21 แห่งซอลเทิน ได้พำนักในประเทศสกอตแลนด์ ถึงแม้เธอยังเป็นสมาชิกพระราชวงศ์อังกฤษ แต่เธอก็ไม่ปรากฏตัวต่อหน้าสาธารณชน มาตั้งแต่ต้นปี ค.ศ. 2003

**อ้างอิง**
 Lady Saltoun's website
2567
หมวดหมู่:บุคคลจากเอดินบะระ
หมวดหมู่:ราชวงศ์อังกฤษ
หมวดหมู่:ราชวงศ์วินด์เซอร์
หมวดหมู่:ขุนนางอังกฤษ
หมวดหมู่:เลดี
ปฏิบัติการจิ่นโจว

ปฏิบัติการจิ่นโจว(Jinzhou (Chinchow) Operation) เป็นปฏิบัติการทางทหารในปี ค.ศ. 1931 ในช่วงที่ญี่ปุ่นบุกครองแมนจูเรีย ซึ่งเป็นเหตุการณ์เบื้องต้นที่มีส่วนทำให้สงครามจีน-ญี่ปุ่นครั้งที่สองลุกลามในปี ค.ศ. 1937
หมวดหมู่:ยุทธการในสงครามจีน–ญี่ปุ่นครั้งที่สอง
การปราบปรามความไม่สงบในหมั่นโจวกั๋ว

การปราบปรามความไม่สงบในหมั่นโจวกั๋ว เป็นการทัพต่อต้านการก่อกบฏของญี่ปุ่นในช่วงสงครามจีน-ญี่ปุ่นครั้งที่สองเพื่อปราบปรามการต่อต้านด้วยอาวุธที่มีต่อรัฐหุ่นเชิดของหมั่นโจวกั๋วที่เพิ่งก่อตั้งขึ้นมาใหม่ๆจากกองกำลังทหารอาสาสมัครต่อต้านญี่ปุ่นหลายหน่วยในเขตยึดครองแมนจูเรียและต่อมากองทัพร่วมต่อต้านญี่ปุ่นทางภาคเหนือของคอมมิวนิสต์ ปฏิบัติการครั้งนี้ได้ถูกดำเนินการโดยกองทัพคันโตแห่งจักรวรรดิญี่ปุ่นและกองกำลังทหารที่เป็นฝ่ายให้ความร่วมมือของรัฐบาลหมั่นโจวกั๋ว ตั้งแต่เดือนมีนาคม ค.ศ. 1932 จนกระทั่งปี ค.ศ. 1942 และผลลัพธ์ในชัยชนะของญี่ปุ่น

**อ้างอิง**
หมวดหมู่:ยุทธการในสงครามจีน–ญี่ปุ่นครั้งที่สอง
แม่แบบ:เหตุการณ์ปัจจุบัน/2562 กรกฎาคม 20

* รายชื่อภาพยนตร์ที่ทำเงินสูงสุด
** เดอะวอลต์ดิสนีย์ประกาศว่า อเวนเจอร์ส: เผด็จศึก เป็นภาพยนตร์ทำเงินสูงสุดแทน อวตาร โดยยังไม่ได้ปรับเงินเฟ้อ  (CNN)
}
ยุทธการที่เร่อเหอ

ยุทธการที่เร่อเหอ(p=Rèhé zhànyì, บางครั้งก็เรียกว่า ยุทธการที่ Jehol) เป็นส่วนที่สองของปฏิบัติการเนกกะ(Operation Nekka) การทัพครั้งนี้โดยจักรวรรดิญี่ปุ่นซึ่งได้ประสบความสำเร็จในการเข้ายึดครองจังหวัดเร่อเหอของมองโกเลียในจากขุนศึกชาวจีน จาง เสฺวเหลียงและผนวกมันเข้ากับรัฐหุ่นเชิดของหมั่นโจวกั๋ว การรบครั้งนี้ได้ต่อสู้รบตั้งแต่วันที่ 21 กุมภาพันธ์ ถึง 1 มีนาคม ค.ศ. 1933
หมวดหมู่:ยุทธการในสงครามจีน–ญี่ปุ่นครั้งที่สอง
แม่แบบ:ตารางคะแนนอีเอฟแอลลีกวัน ฤดูกาล 2019–20

กรุณาอ่านก่อนแก้ไข: อย่าลืมระบุวันที่อัปเดตข้อมูล (update)หลังแก้ไข: บางครั้งหน้าที่มีแม่แบบนี้อาจจะยังไม่อัปเดตในทันทีหลังบันทึก อาจจะต้องล้างแคชก่อนจึงจะเห็นการเปลี่ยนแปลง
EFL
ตอร์เดซิยัส

สะพานข้ามแม่น้ำโดรู
ตอร์เดซิยัส (Tordesillas) เป็นเมืองและเทศบาลในจังหวัดบายาโดลิด แคว้นกัสติยาและเลออน ทางตอนกลางของประเทศสเปน ตั้งอยู่ที่ระดับความสูงประมาณ 704 เมตร (2,310 ฟุต) ห่างจากบายาโดลิด (เมืองหลักของจังหวัด) ไปทางทิศตะวันตกเฉียงใต้ประมาณ 25 กิโลเมตร (16 ไมล์) มีประชากร 8,825 คน ใน ค.ศ. 2018
ตอร์เดซิยัสตั้งอยู่ริมแม่น้ำโดรูแต่ไม่สามารถเดินเรือตามแม่น้ำเข้ามาได้ถึงเมืองนี้ มีทางหลวงเชื่อมโยงกับมาดริดซึ่งตั้งอยู่ห่างออกไป 182 กิโลเมตร (113 ไมล์) ทางทิศตะวันออกเฉียงใต้ และกับซาลามังกาซึ่งตั้งอยู่ห่างออกไป 96 กิโลเมตร (60 ไมล์) ทางทิศตะวันตกเฉียงใต้ มีทางหลวงสี่ช่องจราจรเชื่อมโยงเมืองนี้เข้ากับบายาโดลิด
เนื่องจากมีทำเลที่ตั้งเป็นจุดเชื่อมโยงทางหลวงสายหลักในภูมิภาค ตอร์เดซิยัสได้กลายเป็นศูนย์กลางการขนส่งที่สำคัญ เศรษฐกิจของเมืองมีพื้นฐานอยู่บนกิจกรรมในสาขาบริการ (โดยเฉพาะอย่างยิ่งการท่องเที่ยว) และการผลิตทางการเกษตรในพื้นที่โดยรอบ ข้าวบาร์เลย์ ข้าวสาลี และข้าวโอ๊ตเป็นสินค้าเกษตรดั้งเดิมมาช้านาน

**อ้างอิง**
หมวดหมู่:เมืองในแคว้นกัสติยาและเลออน
สนธิสัญญาตอร์เดซิยัส

เส้นแบ่งโลกที่ไม่ใช่คริสเตียนระหว่างกัสติยากับโปรตุเกส ได้แก่ เส้นเมริเดียนตามสนธิสัญญาตอร์เดซิยัส ค.ศ. 1494 (สีม่วง) และเส้นเมริเดียนฝั่งตรงข้ามตามสนธิสัญญาซาราโกซา ค.ศ. 1529 (สีเขียว)
สนธิสัญญาตอร์เดซิยัส (Tratado de Tordesillas; Tratado de Tordesilhas) ได้รับการลงนามที่ตอร์เดซิยัสเมื่อวันที่ 7 มิถุนายน ค.ศ. 1494 เพื่อแบ่งเขตอิทธิพลในดินแดนที่ค้นพบใหม่นอกยุโรประหว่างจักรวรรดิโปรตุเกสกับราชบัลลังก์กัสติยา (ต่อมาคือจักรวรรดิสเปน) โดยใช้เส้นสมมุติที่อยู่ห่างจากหมู่เกาะกาบูเวร์ดีไปทางทิศตะวันตกเป็นระยะ 370 ลีกgroup=note เส้นสมมุติดังกล่าวพาดผ่านบริเวณกึ่งกลางระหว่างกาบูเวร์ดีซึ่งขณะนั้นตกเป็นของโปรตุเกสแล้ว กับกลุ่มเกาะที่คริสโตเฟอร์ โคลัมบัส ได้สำรวจพบในการเดินทางครั้งแรก (ปัจจุบันเรียกว่าคิวบาและฮิสปันโยลา) และอ้างสิทธิ์ให้แก่กัสติยา
ดินแดนทางตะวันออกของเส้นแบ่งเขตจะเป็นของโปรตุเกส ส่วนดินแดนทางตะวันตกของเส้นแบ่งเขตจะเป็นของกัสติยา ฝ่ายกัสติยาให้สัตยาบันสนธิสัญญาฉบับนี้ที่อาเรบาโลในวันที่ 2 กรกฎาคม ค.ศ. 1494 และฝ่ายโปรตุเกสให้สัตยาบันที่ซึตูบัลในวันที่ 5 กันยายน ปีเดียวกัน อีกด้านหนึ่งของโลกถูกแบ่งเขตในอีกไม่กี่ทศวรรษต่อมาตามสนธิสัญญาซาราโกซาซึ่งได้รับการลงนามเมื่อวันที่ 22 เมษายน ค.ศ. 1529 โดยระบุเส้นสมมุติตรงข้ามเส้นแบ่งเขตตามสนธิสัญญาตอร์เดซิยัส ปัจจุบันคู่ฉบับของสนธิสัญญาทั้งสองได้รับการเก็บรักษาไว้ในหอจดหมายเหตุอินดีสที่เซบิยา และในหอจดหมายเหตุแห่งชาติโตรึดูตงบูที่ลิสบอน
สเปนและโปรตุเกสปฏิบัติตามสนธิสัญญาตอร์เดซิยัสได้ค่อนข้างดีแม้ทั้งสองฝ่ายจะยังไม่มีความรู้ทางภูมิศาสตร์ของ "โลกใหม่" เท่าไรนัก การกำหนดเส้นแบ่งเขตตามสนธิสัญญานี้ส่งผลให้เกิดอาณานิคมที่มีชื่อว่า "บราซิล" ขึ้นเนื่องจากปลายด้านตะวันออกของทวีปที่ค้นพบใหม่ตกอยู่ในเขตอิทธิพลโปรตุเกส อย่างไรก็ตาม สนธิสัญญาตอร์เดซิยัสได้ละเลยชาติมหาอำนาจยุโรปอื่น ๆ ทั้งหมด ชาติเหล่านั้นจึงมักเพิกเฉยต่อสนธิสัญญานี้ โดยเฉพาะอย่างยิ่งชาติที่กลายเป็นโปรเตสแตนต์หลังการปฏิรูปโปรเตสแตนต์
สนธิสัญญาตอร์เดซิยัสได้รับการขึ้นทะเบียนเป็นมรดกความทรงจำแห่งโลกโดยองค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) เมื่อ ค.ศ. 2007

**สนธิสัญญามาดริด**
ในวันที่ 13 มกราคม ค.ศ. 1750 พระเจ้าฌูเวาที่ 5 แห่งโปรตุเกส และพระเจ้าเฟร์นันโดที่ 6 แห่งสเปนทรงลงพระปรมาภิไธยในสนธิสัญญามาดริด หลังจากที่โปรตุเกสและสเปนพยายามกำหนดเขตแดนระหว่างบราซิลกับอเมริกาของสเปนขึ้นใหม่ โดยยอมรับว่าการแบ่งเขตตามสนธิสัญญาตอร์เดซิยัสใน ค.ศ. 1494 นั้นได้ถูกแทนที่ไปแล้วและถือเป็นโมฆะ ตามสนธิสัญญาฉบับนี้ สเปนจะได้รับการยอมรับอธิปไตยเหนือฟิลิปปินส์ในขณะที่โปรตุเกสจะได้ดินแดนแถบลุ่มน้ำแอมะซอน โปรตุเกสจะต้องสละอาณานิคมซากราเม็งตูทางฝั่งเหนือของริโอเดลาปลาตา (ปัจจุบันอยู่ในอุรุกวัย) แต่ก็จะได้รับดินแดนนิคมเยซุอิตทั้งเจ็ด (ปัจจุบันอยู่ในบราซิล)

**เชิงอรรถ**

**อ้างอิง**
หมวดหมู่:เส้นลองจิจูด
ตอร์เดซิยัส
หมวดหมู่:จักรวรรดิโปรตุเกส
หมวดหมู่:จักรวรรดิสเปน
หมวดหมู่:ประวัติศาสตร์อเมริกา
หมวดหมู่:ประวัติศาสตร์อเมริกาเหนือ
หมวดหมู่:ประวัติศาสตร์อเมริกาใต้
หมวดหมู่:ประวัติศาสตร์ลาตินอเมริกา
หมวดหมู่:ประวัติศาสตร์ฟิลิปปินส์ (ค.ศ. 1521–1898)
หมวดหมู่:ความทรงจำแห่งโลก
แม่แบบ:ตารางคะแนนอีเอฟแอลลีกทู ฤดูกาล 2019–20

กรุณาอ่านก่อนแก้ไข: อย่าลืมระบุวันที่อัปเดตข้อมูล (update)หลังแก้ไข: บางครั้งหน้าที่มีแม่แบบนี้อาจจะยังไม่อัปเดตในทันทีหลังบันทึก อาจจะต้องล้างแคชก่อนจึงจะเห็นการเปลี่ยนแปลง
อำเภอมะกเว

มะกเว (မကွေး) เป็นอำเภอในจังหวัดมะกเว เขตมะกเว ประเทศพม่า มีเมืองหลักคือ มะกเว
หมวดหมู่:อำเภอในภาคมะกเว
หมวดหมู่:คำศัพท์ศาสนาพุทธ

อภิธานศัพท์ โดยทั่วไปคำว่า "อภิธานศัพท์" จะหมายถึงเอกสารหรือหนังสือรวบรวมคำศัพท์เฉพาะเรื่องที่เป็นการขยายความของคำศัพท์นั้นให้เข้าใจมากขึ้นกว่าการให้เฉพาะคำแปล เช่น อภิธานศัพท์แพทย์ เป็นการอธิบายคำศัพท์ทางการแพทย์ให้เข้าใจลึกซึ้งขึ้น
อภิธานศัพท์พุทธศาสนา จึงเป็นการรวบรวมคำอธิบายหรือการขยายคำศัพท์ทางพุทธศาสนาให้ละเอียดลึกซึ้งขึ้นไว้เป็นเอกสาร หนังสือ หรือฐานข้อมูลอีเล็กทรอนิก ซึ่งอาจมีการยกตัวอย่างหรือมีการเปรียบเทียบเกี่ยวกับคำศัพท์เฉพาะคำนั้น ๆ ให้ชัดเจนไม่ไขว้เขว ต่างกับคำว่า "ศัพท์" ที่เป็นการให้เฉพาะคำแปลสั้น ๆ ดังพจนานุกรมทั่วไป
หมวดหมู่:ศาสนาพุทธ
พุทธ
ปิติพน พรตรีสัตย์

ปิติพน พรตรีสัตย์ (ชื่อเล่น: เติ้ล) (เกิด 28 มิถุนายน พ.ศ. 2534) เป็นนักแสดงและนายแบบชาวไทยเกิดที่กรุงเทพมหานคร จบการศึกษาประถมศึกษาที่โรงเรียนฉัตรวิทยาและศึกษาต่อโรงเรียนมัธยมศึกษาที่โรงเรียนบดินทรเดชา (สิงห์ สิงหเสนี) ๒ และจบการศึกษาปริญญาตรีคณะ วิทยาลัยนวัตกรรมสื่อสารสังคม เอกภาพยนตร์ มหาวิทยาลัยศรีนครินทรวิโรฒ

**ประวัติ**
เขาเริ่มเข้าสู่วงการบันเทิงไทย ได้มีโอกาสร่วมแสดงมิวสิกวิดีโอในปี 2554 เขาร่วมแสดงมิวสิควิดีโอเพลง "นาฬิกาของคนรักกัน" ของหนุ่มยุทธพงษ์ แสงสุวรรณ หรือ หนุ่ม วง กะลา และผลงานมิวสิกวิดีโออีกคับคั่งและรวมผลงานโฆษณาต่าง ๆ และเมื่อในปี 2555  ร่วมการประกวดเวทีหนุ่มคลีโอปี 2012 และเป็นผู้เข้าร่วม 1 ใน 50 คนสุดท้ายภายหลังเมื่อในปี
2556 เขาได้มีผลงานภาพยนตร์เรื่อง ม.6/5 ปากหมาท้าผี และภายหลังเขาได้ลงนามสัญญาในฐานะนักแสดงในสังกัดสถานีโทรทัศน์สีกองทัพบกช่อง 7 มีผลงานละครเรื่อง เจ้าสาวสลาตัน ในฐานะนักแสดงรับเชิญและมีผลงานละครอีกคับคั่งและรับงานละครเรื่อยมา
เมื่อในปี 2561 มีผลงานละครเรื่อง พันธกานต์รัก และเป็นที่รู้จักกันในบาท เตชินทร์ โดยมีผู้ติดตามให้การตอบรับละครเรื่องนี้เรื่อยมาทำให้ละครเรื่องนี้ออกอากาศตอนแรกถึงตอนสุดท้ายจึงทำให้ละครเรื่องนี้ประสบความสำเร็จไปด้วยดี

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางช่อง 7 - ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7 (ละครเทิดพระเกียรติ)
ผลงานภาพยนตร์

**ผลงานโฆษณา**
โฆษณา ธนาคารกรุงเทพ ชุด เหลาดินสอ
*โฆษณา ธนาคารกรุงเทพ ชุด ขอเบอร์
*โฆษณา โค้ก ต้องซ่า ต้องกล้า ต้องโค้ก (กับแพนเค้ก)

**ผลงานเพลงมิวสิกวิดีโอ**
เพลงนาฬิกาของคนรักกัน ศิลปิน วงกะลา
*เพลงผิดเรื่องเดียว ศิลปิน ปนัดดา เรืองวุฒิ
*เพลงดั่งฝันฉันใด ศิลปิน วง Klear
*เพลงมีสิทธิ์อะไร ศิลปิน วงเอสพีเอฟ

**อ้างอิง**

**แหล่งข้อมูลอื่น**
tle_pitipon
หมวดหมู่:บุคคลจากกรุงเทพมหานคร
หมวดหมู่:นักแสดงชายชาวไทย
หมวดหมู่:นักแสดงสังกัดช่อง 7
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
แนตู มูรารา

นอร์แบร์ตู มูรารา แนตู (Norberto Murara Neto; br; เกิด 19 กรกฎาคม ค.ศ. 1989) หรือรู้จักกันในชื่อ แนตู เป็นนักฟุตบอลชาวบราซิล ปัจจุบันลงเล่นในตำแหน่งผู้รักษาประตู ให้กับ อาร์เซนอล ยืมมาจาก บอร์นมัทในพรีเมียร์ลีก ลีกสูงสุดของประเทศอังกฤษ
แนตู เริ่มต้นอาขีพนักฟุตบอลกับ อาตแลชีกูปารานาเอ็งซี ก่อนย้ายสู่ฟิออเรนตีนา ในสองปีถัดมา เขาย้ายร่วมทีมยูเวนตุส ในปี ค.ศ. 2015 โดยคว้าแชมป์เซเรียอา และโกปปาอิตาเลียสองปีติดต่อกัน โดยเขาเป็นตัวสำรองของ จันลุยจี บุฟฟอน ในลีกแต่ได้ลงเล่นในทุกเกมของสโมสรในโกปปาาอิตาเลีย ในปี ค.ศ. 2017 เขาย้ายร่วมทีมบาเลนเซีย โดยได้เป็นผู้รักษาประตูตัวหลักของทีม ในเดือนมิถุนายน ค.ศ. 2019 เขาย้ายร่วมทีมบาร์เซโลนา โดยเป็นส่วนหนึ่งของข้อแลกเปลี่ยนตัวกับยัสเปอร์ ซิลเลิสเซิน ซึ่งย้ายไปบาเลนเซียแทน
เขาถูกเรียกติดทีมชาติชุดใหญ่เป็นครั้งแรกในปี ค.ศ. 2010 เขายังเป็นส่วนหนึ่งของทีมชุดแข่งขันโกปาอาเมริกา 2015 แต่ไม่ได้ลงสนามจนกระทั่งปี ค.ศ. 2018 เขาได้ลงเล่นในเกมกระชับมิตร ซึ่งชนะเอลซัลวาดอร์ 5–0 ที่สหรัฐ ซึ่งเป็นนัดเดียวที่เขาได้ลงเล่นจนถึงปัจจุบัน เขายังได้รับเหรียญเงินโอลิมปิก 2012 กับทีมรุ่นอายุไม่เกิน 23 ปี ที่ลอนดอน

**เกียรติประวัติ**
ยูเวนตุส
*เซเรียอา: 2015–16, 2016–17
*โกปปาอีตาเลีย: 2015–16, 2016–17
*ซูแปร์โกปปาอีตาเลียนา: 2015
บาเลนเซีย
*โกปาเดลเรย์: 2018–19
บาร์เซโลนา
*โกปาเดลเรย์: 2020–21
บราซิล อายุไม่เกิน 23 ปี
*โอลิมปิกเหรียญเงิน: 2012

**อ้างอิง**

**แหล่งข้อมูลอื่น**
หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้รักษาประตูฟุตบอล
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลบอร์นมัท
หมวดหมู่:ผู้เล่นในเซเรียอา
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:บุคคลจากรัฐมีนัชเจไรช์
จักรพรรดิเล กุง ฮหว่าง

จักรพรรดิเล กุง ฮหว่าง (Lê Cung Hoàng, จื๋อโนม:黎恭皇, 26 กรกฎาคม 2050-15 มิถุนายน 2070) จักรพรรดิองค์ที่ 10 และองค์สุดท้ายแห่ง ราชวงศ์เลยุคดั้งเดิม. พระองค์ครองสิริราชสมบัติจาก พ.ศ. 2065 ถึง 2070. จักรพรรดิเลกุงฮหว่างถูกยกให้สืบราชบัลลังก์เมื่อพระชนมายุเพียง 15 พรรษาโดยขุนพลผู้ทรงอำนาจ หมัก ดัง ซุง ใน พ.ศ. 2065 แทนที่จักรพรรดิที่ถูกปลด จักรพรรดิเล เจียว ตง, ในที่สุดหมักดังซุงก็ปลดจักรพรรดิเลกุงฮหว่าง ใน พ.ศ. 2070
หมวดหมู่:จักรพรรดิเวียดนาม
ท่าน้ำ

ท่าน้ำ (pier) เป็นสิ่งก่อสร้างยกระดับในแหล่งน้ำ ตรงแบบมีเสาเข็มหรือเสาค้ำจุน สะพาน ท่าน้ำอาจรองรับสิ่งก่อสร้างและทางเดินทั้งหมด โครงสร้างเปิดของท่าน้ำทำให้น้ำขึ้นลงและกระแสน้ำไหลได้โดยส่วนใหญ่ไม่ถูกขัดขวาง ขณะที่รากฐานแข็งกว่าของเขื่อนเทียบเรือ (quay) หรือเสาเข็มที่เว้นช่องใกล้กันของท่าเทียบเรือ (wharf) สามารถใช้เป็นกำแพงกันคลื่น (breakwater) ได้ ฉะนั้นจึงมีความเสี่ยงตกตะกอน (silting) มากกว่า ท่าน้ำสามารถมีขนาดและความซับซ้อนต่างกันได้ตั้งแต่สิ่งก่อสร้างไม้น้ำหนักเบาจนถึงสิ่งก่อสร้างสำคัญที่มีขนาดกว่า 1,600 เมตร 
การก่อสร้างท่าน้ำเพื่อความมุ่งหมายหลายประการ และเนื่องจากความมุ่งหมายเหล่านี้มีความแปรผันตามภูมิภาคต่าง ๆ คำว่า "ท่าน้ำ" จึงมักมีความหมายแตกต่างกันในส่วนต่าง ๆ ของโลก ฉะนั้น ในทวีปอเมริกาเหนือและประเทศออสเตรเลีย ซึ่งท่าเรือจำนวนมากสร้างบนแบบจำลองท่าน้ำหลายท่าจนเมื่อเร็ว ๆ นี้ คำนี้จึงส่อความหมายถึงอาคารสำหรับจัดการสินค้าปัจจุบันหรืออดีต ในทางกลับกัน ในทวีปยุโรป ซึ่งท่าเรือมักใช้แอ่งและเขื่อนเทียบเรือริมแม่น้ำมากกว่าท่าน้ำ คำนี้จึงสัมพันธ์กับภาพลักษณ์ท่าน้ำสุขารมณ์ (pleasure pier) เหล็กหล่อสมัยวิกตอเรียมากกว่า

หมวดหมู่:สิ่งก่อสร้างชายฝั่ง
การประชุมใหญ่เบอร์ลิน

การประชุมใหญ่เบอร์ลิน (13 มิถุนายน – 13 กรกฎาคม ค.ศ. 1878) เป็นการประชุมของผู้แทนหกมหาอำนาจในเวลานั้น (รัสเซีย บริเตนใหญ่ ฝรั่งเศส ออสเตรีย-ฮังการี อิตาลีและเยอรมนี) จักรวรรดิออตโตมันและสี่รัฐบอลข่าน (กรีซ เซอร์เบีย โรมาเนียและมอนเตเนโกร) มีเป้าหมายเพื่อตัดสินดินแดนของรัฐในคาบสมุทรบอลข่านหลังสงครามรัสเซีย-ตุรกี ค.ศ. 1877–78 และสิ้นสุดลงด้วยการลงนามสนธิสัญญาเบอร์ลิน ให้แทนที่สนธิสัญญาซานสเตฟาโนซึ่งลงนามเมื่อสามเดือนก่อนระหว่างรัสเซียและจักรวรรดิออตโตมัน
นายกรัฐมนตรีเยอรมัน อ็อทโท ฟ็อน บิสมาร์ค ผู้นำการประชุมใหญ่ ยอมรับเพื่อทำให้คาบสมุทรบอลข่านมีเสถียรภาพ รับรองอำนาจของจักรวรรดิออตโตมันที่ลดลงและถ่วงดุลผลประโยชน์ของบริเตน รัสเซียและออสเตรีย-ฮังการี ขณะเดียวกันเขาพยายามลดการได้ประโยชน์ของรัสเซียในภูมิภาคและป้องกันการเกิดบัลแกเรียใหญ่ (Greater Bulgaria) ผลทำให้ดินแดนของออตโตมันในทวีปยุโรปลดลงอย่างมาก มีการตั้งบัลแกเรียเป็นราชรัฐเอกราชภายในจักรวรรดิออตโตมัน คืนรูเมเลียตะวันออกให้แก่ออตโตมันภายใต้การปกครองพิเศษและคืนภูมิภาคมาซิโดเนียให้แก่ออตโตมันซึ่งสัญญาว่าจะปฏิรูป
โรมาเนียได้รับเอกราชโดยสมบูรณ์ โดยถูกบีบให้มอบเบสซาราเบียบางส่วนให้รัสเซีย โรมาเนียได้นอร์ทเทิร์นตอบรูจา เซอร์เบียและมอนเตเนโกรได้รับเอกราชสมบูรณ์ในท้ายสุด แต่มีดินแดนเล็กลง ส่วนออสเตรีย-ฮังการียึดครองภูมิภาคแซนด์ซาค ออสเตรีย-อังการียังได้ควบคุมบอสเนียและเฮอร์เซโกวีนา และบริเตนได้ไซปรัส
ผลทีแรกได้รับการยกย่องว่าเป็นความสำเร็จใหญ่หลวงในการสร้างสันติภาพและการรักษาเสถียรภาพ ทว่า ในระยะยาว ความตึงเครียดระหว่างรัสเซียและออสเตรีย-ฮังการีทวีความรุนแรงขึ้น เช่นเดียวกับปัญหาเชื้อชาติในคาบสมุทรบอลข่าน การประชุมใหญ่มุ่งทบทวนสนธิสัญญาซานสเตฟาโนและคงคอนสแตนติโนเปิลให้อยู่ในมือของออตโตมัน การประชุมนี้มีผลไม่ยอมรับชัยของรัสเซียเหนือจักรวรรดิออตโตมันในสงครามรัสเซีย-ตุรกี การประชุมใหญ่คืนดินแดนให้จักรวรรดิออตโตมันซึ่งสนธิสัญญาเดิมมอบให้แก่ราชรัฐบัลแกเรีย ที่สำคัญที่สุดคือมาซิโดเนีย ก่อให้เกิดข้อเรียกร้องแก้แค้น (revanchist) อย่างเข้มข้นในบัลแกเรีย ผู้เข้าร่วมประชุมส่วนใหญ่ไม่พอใจอย่างจริงจัง และความไม่พอใจต่อผลลัพธ์คงอยู่จนปะทุเป็นสงครามบอลข่านสองครั้งใน ค.ศ. 1912–1913 จนสงครามโลกครั้งที่หนึ่งใน ค.ศ. 1914 เซอร์เบีย บัลแกเรียและกรีซได้ดินแดนเพิ่ม แต่ทั้งหมดน้อยกว่าที่ประเทศเหล่านั้นคิดว่าตนสมควรได้รับทั้งสิ้น

**อ้างอิง**
หมวดหมู่:พ.ศ. 2336
หมวดหมู่:การประชุมสันติภาพ
หมวดหมู่:ประวัติศาสตร์บอลข่าน
หมวดหมู่:ทวีปยุโรปสมัยใหม่
หมวดหมู่:อ็อทโท ฟ็อน บิสมาร์ค
แกร์ฮาร์ท บาร์คฮอร์น

แกร์ฮาร์ท บาร์คฮอร์น (Gerhard Barkhorn) เป็นเสืออากาศเยอรมันที่ประสบความสำเร็จสูงสุดตลอดกาลรองจากเอริช ฮาร์ทมัน เขาเป็นนักบินคนเดียวนอกจากฮาร์ทมันที่ยิงเครื่องบินข้าศึกตกได้ถึง 300 ลำpp=19,479

**ประวัติ**
แกร์ฮาร์ท บาร์คฮอร์น เกิดในปีค.ศ. 1919 ที่เมืองเคอนิชส์แบร์ค ในเสรีรัฐปรัสเซีย สาธารณรัฐไวมาร์ เป็นบุตรของนายวิลเฮ็ล์ม นักตรวจสอบผังเมือง กับนางเทเรเซอ มีพี่น้องร่วมบิดามารดาสามคนpp=302, 306 หลังเรียนจบชั้นประถมศึกษา เขาก็เข้าเรียนต่อที่โรงเรียนมัธยมวิลเฮ็ลมส์-กึมนาซีอุม (Wilhelms-Gymnasium)
หลังผ่านหลักสูตรภาคบังคับของทบวงแรงงานไรช์ (Reichsarbeitsdienst) บาร์คฮอร์นเข้าเป็นนักเรียนนายเรืออากาศของกองทัพอากาศนาซีเยอรมันในปีค.ศ. 1937 และขึ้นฝึกบินครั้งแรกในเดือนมีนาคม ค.ศ. 1938p=302
การบุกครองโปแลนด์ของเยอรมนีเมื่อ 1 กันยายน ค.ศ. 1939 ได้จุดชนวนสงครามโลกครั้งที่สองปะทุขึ้นในทวีปยุโรป บาร์คฮอร์นถูกคัดเลือกเข้าหลักสูตรนักบินรบพิเศษ และเมื่อจบหลักสูตรเขาก็ได้รับติดยศเป็นร้อยตรี (Leutnant) และเข้าสังกัดฝูงบินที่ 3 (3. Staffel) แห่งกองบินไล่ล่า 2 "ริชท์โฮเฟิน" (Jagdgeschwader 2 "Richthofen")p=302 ต่อมาในเดือนสิงหาคม ค.ศ. 1940 ถูกโอนย้ายไปสังกัดฝูงบินที่ 6 (6. Staffel) แห่งกองบินไล่ล่า 52 (Jagdgeschwader 52)

**อ้างอิง**
1983
หมวดหมู่:ทหารอากาศชาวเยอรมัน
หมวดหมู่:เสืออากาศชาวเยอรมัน
หมวดหมู่:เสืออากาศในสงครามโลกครั้งที่สอง
หมวดหมู่:นักบินลุฟท์วัฟเฟอ
หมวดหมู่:บุคคลจากเคอนิชส์แบร์ค
หมวดหมู่:ชาวปรัสเซีย
เฮเรินแบร์ค

เฮเรินแบร์ค (Herrenberg) เป็นเมืองชนบทในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่ทางใต้ของนครชตุทการ์ทไปราว 30 กิโลเมตร เมืองนี้ตั้งอยู่บริเวณชายขอบด้านตะวันตกของป่าเชินบูค (Schönbuch) และยังตั้งอยู่บนทางหลวงเอาโทบานหมายเลข 81 ซึ่งเชื่อมกับประเทศสวิตเซอร์แลนด์
จักรพรรดิเล จาง ตง

จักรพรรดิเล จาง ตง (Lê Trang Tông, จื๋อโนม:黎莊宗, 2057-9 มีนาคม 2091) จักรพรรดิแห่งเวียดนามและผู้สถาปนา ราชวงศ์เลยุคฟื้นฟู

**อ้างอิง**
ล
หมวดหมู่:พระมหากษัตริย์ผู้ทรงก่อตั้ง
ไพโรจน์ ทานธรรม

พลตำรวจโท ไพโรจน์ ทานธรรม (เกิด 11 กุมภาพันธ์ พ.ศ. 2506) อดีตผู้ทรงคุณวุฒิพิเศษสำนักงานตำรวจแห่งชาติ  อดีตรองผู้บัญชาการ​ตำรวจ​ตระเวนชายแดน อดีตผู้บังคับการตำรวจตระเวนชายแดนภาค 4 และอดีตผู้บังคับหน่วยเฉพาะกิจสงขลา เขาเป็นหนึ่งในผู้บัญชาการตำรวจตระเวนชายแดนระดับสูง ซึ่งมาตรวจดูสถานที่ด้วยตนเองในคดีสำคัญ จากเหตุการณ์ความไม่สงบในชายแดนภาคใต้ของประเทศไทย

**ประวัติ**
ไพโรจน์ ทานธรรม เคยดำรงตำแหน่งผู้บังคับกองร้อยตำรวจตระเวนชายแดนที่ 436 อำเภอเมืองสตูล จังหวัดสตูล ตั้งแต่เดือนตุลาคม พ.ศ. 2538 ถึงเดือนกุมภาพันธ์ พ.ศ. 2545 ตลอดจนเคยดำรงตำแหน่งผู้บังคับการตำรวจตระเวนชายแดนภาค 2
และวันที่ 3 ตุลาคม พ.ศ. 2561 ได้มีพิธีมอบหน้าที่การบังคับบัญชาตำแหน่งผู้บังคับการตำรวจตระเวนชายแดนภาค 4 ระหว่างพลตำรวจตรี สมเกียรติ เนื้อทอง กับไพโรจน์ ทานธรรม
เดือนมกราคม พ.ศ. 2562 ไพโรจน์ ทานธรรม ได้เปิดเผยการปฏิบัติการของเจ้าหน้าที่แก่สื่อข่าว ในการคุมตัวผู้ต้องสงสัยจากกรณีคนร้ายฆ่าแขวนคอครู ที่อำเภอสะบ้าย้อย จังหวัดสงขลา เพื่อชิงรถไปก่อเหตุคาร์บอมบ์บริเวณหน้าหน่วยเฉพาะกิจสงขลา ที่อำเภอเทพา โดยเจ้าหน้าที่ได้ขยายผลจากการซักถามผู้ต้องสงสัย และสามารถยึดวัตถุประกอบระเบิดได้เป็นจำนวนมาก ซึ่งต่อมา เขาได้เดินทางเข้าเยี่ยมอาการเจ้าหน้าที่ตำรวจตระเวนชายแดนที่ได้รับบาดเจ็บจากเหตุระเบิด
ในเดือนเดียวกันนี้ เขาได้เข้าร่วมพิธีศพผู้บังคับหมู่ หน่วยเฉพาะกิจตำรวจตระเวนชายแดนที่ 44 ซึ่งเสียชีวิตระหว่างปฏิบัติหน้าที่ จากการถูกคนร้ายดักซุ่มยิงด้วยอาวุธสงคราม
จากนั้น ในเดือนเมษายน ของปีเดียวกัน เขาได้ร่วมตรวจเยี่ยมกำลังพลที่ปฏิบัติงานในสังกัดหน่วยเฉพาะกิจตำรวจตระเวนชายแดนที่ 44 ในอำเภอธารโต จังหวัดยะลา รวมถึงมีการมอบเงินช่วยเหลือทายาทตำรวจ 2 นาย ซึ่งถูกผู้ก่อความไม่สงบลอบยิงเสียชีวิต ขณะประกอบพิธีละหมาดในมัสยิด

**กิจกรรมเพื่อสังคม**
วันที่ 25 พฤษภาคม พ.ศ. 2561 พลตำรวจตรี ไพโรจน์ ทานธรรม เมื่อครั้งที่ดำรงตำแหน่งผู้บังคับการตำรวจตระเวนชายแดนภาค 2 ได้เข้าร่วมกิจกรรมทำความสะอาดครั้งใหญ่ (Big Cleaning Day) หลังเกิดเหตุวาตภัย ที่อำเภอเมืองขอนแก่น จังหวัดขอนแก่น

**เครื่องราชอิสริยาภรณ์**

**อ้างอิง**
หมวดหมู่:ตำรวจชาวไทย
หมวดหมู่:ตำรวจตระเวนชายแดน